[bookmark: Xbb9fbdfd9f28ff734e41500d066ae331d45c04a]UPUTA ZA UZIMANJE I DOSTAVU VENSKE KRVI ZA SEROLOŠKE PRETRAGE

Uputa je namijenjena zdravstvenim djelatnicima drugih zdravstvenih ustanova koji uzimaju i dostavljaju uzorke venske krvi za serološke pretrage koje se izvode u Službi za kliničku mikrobiologiju.

[bookmark: vrsta-uzorka]1. Vrsta uzorka
· Uzima se venska krv u epruvetu bez antikoagulansa, namijenjenu za dobivanje seruma.
· Krv uzima za to osposobljena zdravstvena osoba, uz primjenu standardnih mjera zaštite.
· Kod pacijenta koji prima intravensku terapiju krv treba uzeti iz druge ruke.
[bookmark: količina-uzorka]2. Količina uzorka
· Preporučena količina je 2–6 mL venske krvi, ovisno o broju traženih pretraga.
· Za veći broj pretraga može biti potrebna veća količina uzorka.
· U slučaju nedoumice kontaktirati Službu za kliničku mikrobiologiju na telefon 01/ 4696 321.
[bookmark: označavanje-uzorka]3. Označavanje uzorka
· Epruvetu označiti neposredno prije uzorkovanja.
· Na epruveti navesti ime i prezime pacijenta i datum rođenja.
· Podaci na epruveti moraju odgovarati podacima na uputnici.
· Na uputnici navesti datum i vrijeme uzorkovanja.
· Kod trudnica za TORCH obradu navesti i tjedan trudnoće.
[bookmark: uputnica]4. Uputnica
Uz svaki uzorak mora biti dostavljena odgovarajuća uputnica s podacima potrebnim za identifikaciju pacijenta i traženim serološkim pretragama.
Kada je relevantno za interpretaciju nalaza, potrebno je navesti odgovarajuće kliničke podatke.
[bookmark: čuvanje-i-transport]5. Čuvanje i transport
· Uzorak dostaviti u Službu za kliničku mikrobiologiju što je prije moguće, isti dan.
· Nakon uzorkovanja epruvetu s krvlju lagano okrenuti gore-dolje nekoliko puta. Ne mućkati.
· Punu krv odmah dostaviti u laboratorij na sobnoj temperaturi. Ako neposredna dostava nije moguća, puna krv može se čuvati na sobnoj temperaturi najdulje 6 sati od uzorkovanja. Za duže čuvanje uzorak pohraniti na +4 do +8 °C, najdulje do 24 sata od uzorkovanja. Ne zamrzavati.
· Izdvojeni serum nakon odvajanja od krvnih stanica čuvati i transportirati na +4 do +8 °C.
· Za pojedine pretrage mogu vrijediti posebni zahtjevi za čuvanje i transport.
· U slučaju nedoumice kontaktirati laboratorij na telefon 01/ 4696 321.
[bookmark: kriteriji-za-neprihvaćanje-uzorka]6. Kriteriji za neprihvaćanje uzorka
Uzorak može biti neprihvatljiv u slučaju:
· neoznačenog uzorka ili neslaganja podataka na uzorku i uputnici
· nedovoljne količine uzorka
· neodgovarajuće epruvete
· oštećene ili neispravne epruvete odnosno istjecanja uzorka
· neodgovarajućih uvjeta čuvanja ili transporta
· neprikladne kvalitete uzorka za traženu pretragu
· nedostatka podataka potrebnih za obradu zahtjeva.
O prihvatljivosti uzorka odlučuje laboratorij, ovisno o vrsti pretrage i kvaliteti dostavljenog uzorka.
[bookmark: kontakt]7. Kontakt
Služba za kliničku mikrobiologija
Laboratorij za serološku dijagnostiku

Telefon: 01/ 4696 321
E-mail: mikrobiologija@stampar.hr
